《怀崔清献》
明代·张祐

公暇阅国经，俨然见前哲。星汉焕文章，冰霜穆风节。

灵凤超众禽，太山眇丘垤。曾来守此邦，我得遵遗辙。

低头愿执鞭，仰止心徒切。

作者简介：（1483—1533）广东南海人，字天祐，号可兰。幼好学能文。弘治中袭世职为广州卫指挥使，正德中擢副总兵，镇守广西，进署都督佥事，督沈希仪等镇压瑶、壮各族起事。善驭军，能与下同甘苦。性好书，每载以随，军暇常延儒生讲论。